ta' WALLACE PH. Fraħt li sellimtii… Jien lilek ma nafekx — Naf biss li int bormliż ukoll u li kont taf tajjeb lil missieri, u li lili tiftakarni tifel miexi ma' missieri. Minn qalbek it-tislima xebbaħtha l-ward sabiħ li jiftaħ f'Mejju wara l-eħtrieq tax-xitwa. U f'dinja ta' ħbieb w egħdewwa l-iktar ħarxa li jaħfru ma jafux lix-xejn li għamiltilhom, ħadt nifs sabiħ u rġajt tbissimt tbissimet iż-żgħożija, dalgħodu f'żernieq Mejju.